钦定古今图书集成/明伦汇编/闺媛典/第320卷 > 皇清五十三 > 姚寅麟继妻梁氏
## 钦定古今图书集成/明伦汇编/闺媛典/第320卷 > 皇清五十三 > 姚寅麟继妻梁氏

按《石门县志》：“梁氏，姚寅麟继妻。麟亡，氏年二十四，子斌甫六龄，茹荼苦节，延师课斌读书，有声艺苑。先梁死，孙琅历任安庆郡守，赠斌奉政大夫。氏年八十，守节五十六年，持身勤俭，御下谨饬，周三党贫乏，垂两世懿范，诚为妇德之全。有司请题旌表。”